**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және сяасаттану факультеті**

**Әлеуметтану және әлеуметтік жұмыс кафедрасы**

|  |  |
| --- | --- |
|  |  |

Дәрістерге әдістемелік нұсқау

**Әлеуметтік мінез-құлық және әлеуметтік орта**

2 курсы, қ/б 6 семестрі (күзгі), 3 кредит,

Орындаған: с.ғ.к., доцент Мамытқанов Д.Қ.

Алматы 2022 ж

**1 дәріс**

# **Жеке адам мен қоғам Тұлғаның құндылық бағыты, бағдары, мүддесі, қажеттіліктері**

# Қарастыратын сұрақтар

1. Тұлға әлеуметтанусының обьектісі, зерттеу пәні және әдістері.

2. Тұлға ұғымы. Тұлға – қоғамдық қатынастардың субьектісі және обьектісі.

3. Адамдағы биологиялық және әлеуметтік факторлардың ара қатынасы.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Әлеуметтік байланыстар мен қатынастардың алғашқы агенті жеке адам. Жеке адам дегеніміз кім? Осы сұраққа жауап беру үшін "адам", "индивид", "тұлға" деген ұғымдарды ажырата білу керек.

"Адам" ұғымы барлық адамдарға тән ортақ ерекшеліктерді сипаттау үшін қолданылады. Бұл ұғым адамзат тегінің басқа материалдық жүйелерден ерекше өзіне тән өмір сүру ерекшеліктерін көрсетеді. Яғни, адамзат ерекше материалдық шындық ретінде өмір сүреді. Бірақ адамзат өз бетінше емес жеке, нақты адамдар арқылы көрінеді. Адамзаттың жеке өкілдерінің өмір сүруі "индивид" ұғымы арқылы айқындалады.

"Индивид" - бұл ақыл, ерік, қажеттілік, мүдде т.б. сияқты адамзаттың әлеуметтік және психологиялық ерекшеліктерінің нақты таратушысы, адамзат тегінің жеке өкілі. "Индивид" ұғымы бұл жағдайда "нақты адам " деген мағынада қолданылады.

"Тұлға" – нақты адамның дамуының нәтижесі, адамдық сапалардың толығымен көрінуі.

Дербестік бір индивидті екіншісінен ажыратуға мүмкіндік беретін ерекшеліктердің жиынтығы ретінде түсіндіріледі. Мұндай айырмашылықтар түрлі деңгейде - биохимиялық, нейрофизиологиялық , психологиялық , әлеуметтік – жүргізіледі.

Тұлға қоғамдық қатынастардың обьектісі ғана емес, сонымен бірге белсенді субьектісі болып табылады.

**Тексеруге арналған сұрактар**

1. Құндылықты пікір барлық уақытта жекелік және субьективтік сипаты
2. Тұлға биологиялық , психологиялық , әлеуметтік факторлар

**2- дәріс**

# **Жеке адам және адам мінез-құлқына қатысты философиялық, экзистенцианалдық, антропологиялық көзқарастар.**

# Қарастыратын сұрақтар

1. Тұлғаға қатысты философиялық , психологиялық , және әлеуметтанулық

ыңғайлардың ерекшелігі.

2. Адамның мәні және табиғаты.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Философия тұлғаны танымның , іс-әрекеттің , творчествоның субьектісі ретінде алатын орнына қатысты зерттейді.

Психология тұлғаны психикалық процестердің, қатынастардың (темперамент, мінез-құлық, қабілет, ерік т.б.) тұрақты тұтастығы ретінде зерттейді. әлеуметтанулық тәсіл – тұлғадағы әлеуметтік-типтік ерекшеліктерді айқындайды. Тұлғаның әлеуметтанулық теориясының негізгі мәселесі жеке адамның қалыптасу процесін және оның қажеттіліктерінің әлеуметтік қауымдастықтың қалыптасуымен және дамуымен тығыз байланыстылығын зерттеумен, жеке адам мен топтың , жеке адам мен қоғамның заңды байланыстарын зерттеумен , жеке адамның әлеуметтік мінез-құлығын зерттеумен байланысты.

Әлеуметтік қатынастардың субьектісі ретінде тұлға белгілі бір дәрежеде қоғамға тәуелсіз және оған өзін қарсы қоя алатын қабілетке ие болады. Жеке тәуелсіздік өзін билей білуге байланысты, ал бұл өз кезегінде , тұлғада өзін сезіне білудің болуына тікелей қатысты. Яғни, тұлғада сана, ой, ерік қана емес, өзін-өзі талдай білу , бағалай білу және бақылай білу қабілеті болуы қажет.

.

## Қайталауға арналған сұрақтар

1. Адам мен қоғамның қажеттіліктері.
2. Тұлғадағы әлеуметтік – типтік ерекшеліктерді айқындау әлеуметтануның міндеті ретінде.

**3-дәріс**

# **Адамның мәні және табиғаты Тұлғаны қалыптастырудағы қоғамның ролі Тұлғаға қатысты марксистік көзқарастар**

# Қарастыратын сұрақтар

1. Тұлға іс-әрекетінің обьектісі және субьектісі.

2. Тұлға мен қоғамның өзара байланысы (К.Маркс, Ф.Энгельс, В.И.Ленин).

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Теориялық тұрғыдан қарастырсақ, Марксизм – неміс классикалық философиясының , және ағылшын саяси экономикасы мен француз социалистік идеясының негізінде қалыптасты. Оның негізгі құрамдас бөліктеріне – диалектикалық және тарихи материализм, саяси экономика мен ғылыми коммунизм жатады.

Қоғамдық өмірді түсіндіруге материалистік бағытты ұстай отырып, К.Маркс таптық күресті тарихи процестің негізгі қоғаушы күші ретінде қарастыратын теориясын дамытты.

Марксистік теория тұлғаны іс-әрекеттің обьектісі және субьектісі ретінде қарастырады. Бұл теорияда жеке адам мен қоғамның өзара байланыстылығы жағына басты назар аударылады.

Тұлға марксистік әлеуметтану тұрғысынан қоғамның әлеуметтік қатынастарының және әлеуметтік маңызды белгілерінің оның бойынан көрінуі ретінде түсіндіріледі. Әлеуметтануы процесі барысында қоғам тұлғаға, ал тұлға қоғамға тікелей әсер етеді және бұл әсерлер өзара тәуелді – деп айтқанымен марксистік социологтар тұлға туралы, оның өзіндік мүмкіндіктері туралы терең теориялар жасай алмады. Мұндай теориялар жасау арқылы тұлғаның өзіндік ролін көрсетуге әрекет жасаған жаңа марксистік социологтардың қатарына Т.Адорно, Э.Фромм, Хоркхаймер, Ю.Хабермас т.б. жатқызуға болады.

# Қайталауға арналған сұрақтар

1. Марксистік әлеуметтану рольдердің түрлері туралы (институционалдық,

конвенционалдық).

1. Марксистік социологтар Т.Адорно, Э.Фромм, Хоркхаймер, Ю.Хабермас еңбектерін талдау

4-дәріс.

**Жеке адамның әлеуметтік мінез-құлығының өзіндік реттелуінің диспозициялық теориясы** Қарастырылатын сұрақтар

1. Тұлғаның өмірлік бағыты.
2. Жеке адамның өмірінде дүниетанымдық , құндылық және нормативтік

факторлардың атқаратын ролі.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Өмірлік бағыт - тұлғаның әлеуметтік құндылықтарына, талаптарына, идеалдарына және дүниетанымдық мақсаттарына негізделген мінез-құлық принциптерін , іс-әрекетке дайындығын білдіреді. Жеке адамның өмірінде дүниетанымдық, құндылық және нормативтік факторлардың мағынасын оның әлеуметтік мінез-құлығының өзіндік реттелуінің диспозициялық (латын тілінде – disposition) теориясы түсіндіреді. Бұл теорияның негізін салушылар американдық социологтар Ф.Знанецкий және Ч.Томас , ал орыс әлеуметтанусында бұл идеяны В.А.Ядов жақтап , белсенді түрде теория жасауға кірісті.

Диспозициялық теория – тұлғаның әлеуметтанулық және әлеуметтік-психологиялық мінез-құлығының арасындағы байланысты орнатуға мүмкіндік береді. Жеке адамның диспозияциясы , оның іс-әрекетпен айналысу жағдайларын және бұл жағдайларда өзіндік ерекше мінез-құлыққа бейім болу қабілетін білдіреді.

Диспозицияны жоғарғы және төменгі деп бөледі. Жоғарғы диспозиция – мінез-құлықтың жалпы бағытталуын реттейді. Оның құрамына мыналар кіреді : 1) өмір концепциясы және құндылық бағыты ; 2) күнделікті әлеуметтік обьектілер мен оқиғаларға қатысты жан-жақты әлеуметтік мақсаты ; 3) төтенше жағдайдағы әлеуметтік мақсат. Яғни , берілген әлеуметтік ортада нақты жағдайды қабылдауға және белгілі бір мінез-құлыққа бейімділік. Төменгі диспозиция – қандай да бір іс-әрекеттер саласындағы мінез-құлыққа бейімділік. Төменгі диспозиция - қандай да бір іс-әрекеттер саласындағы мінез-құлық және қылықтың қарапайым оқиғаларға бағытталуы.

# Адамның мінез-құлығын реттеуде құндылық бағдарлардың атқаратын ролінің ерекше екендігін В.А.Ядовтың басшылығымен жүргізілген зерттеулер дәлелдеп көрсетті

# Қайталауға арналған сұрақтар

1. Адамның мінез-құлығын реттеуде құндылық бағдарлардың атқаратын ролі

3. Жеке адамның әлеуметтік мінез-құлығының өзіндік реттелуінің диспозициялық теориясы (Ф.Знанецкий , Ч.Томас, В.А.Ядов

**5-Дәріс.**

**Марксистік емес социологиядағы жеке адамның рольдік теориясы**

Қарастыратын сұрақтар

1. Марксистік емес әлеуметтанудағы жеке адамның рольдік теориясы

(Р.Дарендорф, Р.Минтон, Р.Мертон, Т.Парсонс т.б.)

2. Рольдік қақтығыс жағдайлары

3. Нарық жағдайында әлеуметтік рольдердің өзгеру мәселелері.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

әлеуметтануда тұлғаны зерттеуде рольдік теория ерекше орынға ие болады. Бұл теорияның негізгі жүйесін жасаған американдық социологтар Дж.Мид пен Р.Минтон. Сонымен қатар Р.Мертон және Т.Парсонс та белсенді үлес қосты. Неміс социологтары арасында бұл мәселеге көп назар аударған Р.Дарендорф . Бұл теория жеке адамның әлеуметтік мінез-құлығын "әлеуметтік мәртебе" және "әлеуметтік роль" ұғымдары арқылы ьтүсіндіреді.

Әрбір адам әлеуметтік жүйеде бірқатар позициялар тұрғысынан өзін көрсете алады. Бұл позициялардың әрқайсысы белгілі бір құқықтарға және міндеттерге негізделе отырып, мәртебе деген атауға ие болады. Адам бірнеше мәртебені иемденуі мүмкін. Алайда, көп жағдайда адамның қоғамда алатын орнын бір ғана мәртебе анықтайды.Бұл мәртебе негізгі немесе интегралды деп аталады.Негізгі немесе интегралды мәртебе көбінесе адамның атқарып жүрген қызметімен байланысты болады.Әлеуметтік мәртебе адамның сыртқы түрінен және мінез-құлығынан (киім киюі, сөйлеуі, басқа да әлеуметтік және кәсіби белгілері арқылы), сонымен қатар ішкі позициясынан (мақсаты, құндылық бағыты, мотивациясы т.б.) көрінеді.

Социологтар мәртебенің алдын-ала белгіленген және қабылдаған түрлерін ажыратады.Алдын-ала белгіленген мәртебе бұл жеке адамның күшіне, мүмкіндігіне қарамастан, қоғамның оған жасап қойған перспиктивасы. Бұл мәртебе адамның этникалық тегіне , туған жеріне, семьясына байланысты болады. Қабылдаған мәртебе адамның күшіне адамның күшіне, мүмкіншілігіне тікелей байланысты. Мәртебенің табиғи және кәсіби-қызметтік түрлерін де бөліп көрсетуге болады.Табиғи мәртебе адамның маңызды және салыстырмалы түрде алғанда тұрақты сипаттамаларын (ер кісі, әйел, бала,жасөспірім т.б.) білдіреді. Кәсіби-қызметтік мәртебе – бұл ересек адамның негізгі мәртебелерінің бірі. Мұнда жеке адамның әлеуметтік, экономикалық және өндірістік-техникалық жағдайы есепке алынады.  
Жалпы алғанда, әлеуметтік мәртебе адамның берілген әлеуметтік жүйедегі нақты орнын көрсетеді.

Адамға қоғамның қоятын талаптарының жиынтығы әлеуметтік роль мазмұнын құрайды. Әлеуметтік роль-әлеуметтік жүйеде берілген мәртебеге байланысты адамның орындауына тиісті іс-әрекеттер жиынтығы. Әрбір мәртебе әдетте бірқатар рольдерден тұрады.

Қайталауға арналған сұрақтар.

1. Рольдерді жүйеге келтіруге әрекет жасаған социологтар
2. Адамға қоғамның қоятын талаптарының жиынтығы

**6- дәріс**

**Адам қажеттіліктер жүйесі, ал қоғам тыйым салу жүйесі (табу).**

Қарастырылатын сұрақтар

1. З.Фрейдтің психоанализ теориясы.

2. Г.Маркузенің марксизм, экзистенционализм, психоанализ идеяларын біріктіруге әрекет жасауы.

3. Э.Фроммның адамның жалғыздығы, бөлектенуі туралы, әлеуметтік мінез-құлықты

типтері туралы теориясы

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Тұлғаға бейнесі австралиялық психиатр және психолог З.Фрейдтің теориясында өзіндік ерекшелікке ие болды. З.Фрейд (1856-1936) адамды қажет ету жүйесі , ал қоғамды тиым салу жүйесі ретінде қарастырады. Санасыздық (бірінші кезекте, сексуалдық) тұлғаның белсенділігінің , оның потенциалының негізі деп түсіндіреді. Қоғамның әлеуметтік- нормативтік шектеулерінің әсерінен өзінің инстинктік қажеттіліктерін табиғи түрде қанағаттандыра алмағандықтан адам оны қоғамға сәйкес түрде жүзеге асыруға әрекет жасайды.

Фрейд арқылы жасалынған тұлғаның үлгісі үш дәрежелі құрылымнан тұрады : төменгі қабат (Оно немесе Ид) – бұлар санасыз импульстер арқылы көрінеді ; орташа қабат (Мен немесе Эго) және жоғарға қабат (Жоғарға-Мен, немесе Супер-Эго) – тұлға арқылы қабылданған қоғамның талаптары. Неғұрлым қатаңырақ, агрессивтік қабат – Оно және Жоғарғы- Мен. Олар екі жақтан шабуыл жасау арқылы адам психикасына әсер етіп, мінез-құлықтың невротиптік түрін қалыптастырады. Бұл қоғамның қысым жасауынан шегініп, әлеуметтік ортамен жанжалдық жағдайда болып отыратын тұлғаның үлгісі. Қоғамның дамуы барысында жоғарғы қабат (Супер-Эго) үлкейе береді,осылайша адамзат тарихы Фрейд теориясында психоздың күшею тарихы ретінде қарастырылады..

Қайталау сұрактары

1. Франфурттық мектептің ірі өкілдері – Хоркхаймер, Адорно, Фромм, Хабермас.
2. Еліктеу мен теңдестіру әлеуметтенудің жағымды механизмдері

**7 -Дәріс.**

**Тұлғаның макро және микросоциологиялық концепциялары**

Қарастырылатын сұрақтар

1. Тұлғаның макроәлеуметтанулық концепциялары (Э.Дюркгейм, Т.Парсонс,

Р.Мертон, Р.Дарендорф).

2. Тұлға жеке адамдар арасындағы өзара әрекеттер жазықтығында –

микроәлеуметтанулық концепция (Г.Мид, Ч.Кули, Э.Эриксон т.б.)

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Макроәлеуметтанулық көзқарас бойынша жекелік емес тұтастық , жеке адамдар арасындағы қарым-қатынас емес топтар арасындағы қарым-қатынас маңызды болып есептелінеді, ал тұлға қоғамның (мәдениет,тарих,космос) дамуының нәтижесі ретінде қарастырылады. Мұндай көзқарастарды ұстанғандар Э.Дюркгейм, Т.Парсонс, Р.Мертон т.б.

Мысалы, Р.Мертон тұлғаның теріс мінез-құлығының өзі жасаған классификасын ұсынды. Ол тұлғаның қоғамда қалыптасқан мәдени талаптарға әлеуметтік бейімделуінің бес үлгісін көрсетеді : конформдық,инновациялық, ритуализм, эскейпизм, тартыс (бунт).

Бұл аталған мінез-құлық үлгілері тұлғаның қоғамның оның алдына қойып отырған мақсаттарына және оған жетудің құралдарына қатынастары арқылы көрінеді. (Таблицадан қараңыз)..

Қайталауға арналған сұрақтар.

1. Макроәлеуметтануда тұлға берілген мәдениеттің талаптары
2. Микроәлеуметтану тұлғаны тікелей өзара тұлғалық қарым-қатынастар жүйесі

**Тұлғаның рольдік концепциясы**

**8-Дәріс.**

Қарастырылатын сұрақтар

1. Әлеуметтік бейімделу ұғымы. Ерікті және еріксіз түрде бейімделу

2. Әлеуметтік бейімделу процесінде интеграцияның ролі.

3. Т.Парсонс пен Р.Мертонның әлеуметтік бейімделуге көзқар-ы.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Балалар мүддесін қорғаудағы мемлекеттік саясаттың мақсаттары. Бала құқығы декларациясы. Әлеуметтік бейімделу тұлғаның өзгеріп отырған әлеуметтік ортамен өзара әрекеттесуінің нәтижесі. Бұл процестің ойдағыдай болуы екі жақтың талаптары мен күтулерінің сәйкестендірілуіне байланысты.

Әлеуметтік бейімделудің ерікті және еріксіз түрлерін бөліп көрсетуге болады. Біріншісі жаңа құндылықтардың ешқандай қиындықсыз, ескі талаптар мен мінез-құлық үлгілерімен қақтығысссыз қабылдануы. Яғни әлеу.топ, тұлға мемлекет жариялаған жаңа құндылықтарды өз еріктерімен қиындықтарсыз қабылдай бастауы. Ал еріксіз бейімделуі барысында бірқатар қиындықтардың болуымен , девиантты мінез-құлықтың қалыптасуымен сипатталады. Әлеуметтік бейімделу әлеуметтену процесінің алғашқы фазасы.

Интериоризация – қабылданған құндылықтардың ішке енуі , яғни ішкі сенімге,көзқарастарға айналуы. Экстериоризация интериоризация-ң негізінде адамның ішкі сеніміне айналған , қабылданған құндылықтардың тікелей әрекеттер жүйесі ретінде сыртқа шығуын бейнелейді.

Толығымен бейімделген адам немесе толығымен бейімделе алмаған адам да әлеуметтенудің құрбаны деп есептеледі. Өйткені бірінші жағдайда конформист адамның қалыптасуы, ал екінші жағдайда девианттық типтің қалыптасуы жүзеге асады.

Қайталауға арналған сұрақтар.

1. Балалардың міндеттері.
2. Балаларды тәрбиелеуге байла¬нысты дауларды шешу.

# **Қазақ халқының өзін сезіну барысында қалыптасқан тұлға идеялары**

# **9-Дәріс.**

Қарастырылатын сұрақтар

1. Қазақтың ұлы ойшылдарының тұлғаға қатысты көзқарастары : (А.Құнанбаев, Ы.Алтынсарин, Ш.Уәлиханов,С.Торайғыровтың) дүниетанымындағы адам мәселесі.

2.Қазақ ағарту кезеңінің постклассикалық жүйесіндегі тұлға идеялары.

(А.Байтұрсынов, Ж.Аймауытов, М.Дулатов, М.Жұмабаев, Ш.Құдайбердиев)

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

А.Құнанбаевтың (1845-1904) қарастыратын мәселелерінің бірі – жеке адамның құрылымы. Бұл жерде оның көзқарастары Э.Дюркгеймнің, П.Сорокиннің көзқарастарымен сәйкес келеді. Ол жеке адамда биологиялық "Мен" болатындығын айтады. Абай "жан мен тән адамға табиғат арқылы берілген" – деп өзінің 43 қара сөзінде көрсетеді. Абай адамның мәнінің негізінің әр түрлілігін жеке адамдардың өзара байланысына және өзара әрекетіне байланысты екендігін, сонымен бірге оған тигізетін әлеуметтік ортаның да әсерін сипаттайды.

Абай адам табиғатының екі жақтылығын көрсете отырып, адамның сұраныстарын табиғи және оны танып білуді жатқызса, ақыл мен білімді адамның еңбектік іс-әрекеті арқылы қалыптасатын сұраныстарына жатқызады.

Абайдың әлеуметтік көзқарастарын жеке адамды әлеуметтік сипаттауынан да көруге болады. Абай қара сөздерінде жеке адамның әлеуметтенуінің кезеңдерінің ерекшеліктерін көрсетеді.: балалық, жасөспірімдік, жетілу кезеңдері. Абай дүниеге келгеннен бастап сәбиде екі түрлі сұраныс қалыптасады деп көрсетеді : 1) тамақ ішу мен ұйқыға деген сұраныс ; 2) білуге деген сұраныс ; Бұл жерде Абай Әлеуметтену процесінің бейімделу және интериоризация кезеңдерін сипаттайды. Абай әсіресе білімнің адамның қалыптасуына тигізетін әсерін жоғары бағалаған . Ол "мінез ерекшеліктері" және " адамның мәні " ұғымдарына тоқтала отырып, адамның мінезінің жақсы және жаман жақтарына толық тоқталады. Жаман қасиеттер : мақтаншақтық , алдау, бейжайлық, дандайсу, жалқаулық, өзін-өзі жақсы көру

Қайталауға арналған сұрақтар.

1. М.Жұмабаев (1858-1931) .Ақын философ, аудармашы-гуманист
2. Қазақ-қырғыздардың әлеуметтік жағдайы, отарлау мәселелері.

Тұлғаның қоғамға әлеуметтік бейімделуі туралы әлеуметтануда қалыптасқан көзқарастар

**10- дәріс**

Қарастырылатын сұрақтар

1. Әлеуметтену ұғымының анықтамалары, мазмұна және негізгі мәні.

2. Жеке адамға және оның роліне қатысты Э.Дюркгейм мен М.Вебердің

көзқарастары.

3. "Тұлғаның әлеуметтенуі", "тұлғаның қалыптасуы","тұлғаның дамуы"

ұғымдарының ара қатынасы

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Тұлғаның әлеуметтенуі қоғам мен жеке адамның әлеуметтенуінің бірігуінен құралады.Яғни, қоғам адамды қалыптастыратын болса, онда қоғамда адамды қалыптастырады . Тұлға қоғамға сөзсіз тәуелді. Ол қоғамсыз өмір сүре алмайды. Бірақ,оның өзіндік тәуелсіздігі бар ма ? Керісінше әсердің болуы мүмкін бе ? Әлеуметтену процесінің осы принципті, негізгі сұрағына жауап беруде әлеуметтануның классиктері Э.Дюркгейм мен М.Вебер қарама-қарсы көзқарастарды жақтайды. Дюркгейм әлеуметтік шындықты жеке шындықтан жоғары тұратын автономды шындық ретінде қарастырады. Ол "жеке деректерге" ,"әлеуметтік деректерді", "жеке санаға", "коллективтік сананы" қарсы қояды. "Коллективтік түсініктерді жекелерден шығаруға болмайтындығы сияқты, қоғамды да жеке адамдардан , тұтасты бөліктерден, қиынды-қарапайымнан шығаруға болмайды" – деп есептейді Дюркгейм. (Дюркгейм Э. әлеуметтану и теория познания / Новые идеи в социологии / Спб. 1914.С38 / ) Осы сұраққа байл. М.Вебердің көзқарасы тікелей қарама-қарсы бағытты бейнелейді. Ол қоғамның дамуында жеке адамдардың іс-әрекеттеріне маңызды орын беретіндердің қатарында. Әлеуметтік іс-әрекеттің субьектісі ретінде қоғамды немесе коллективтіліктің басқа да түрлерін қарастырған Дюркгеймнен айрықша, М.Вебер субьект ретінде жеке адамның саналы түрде алдына қойған мақсатына жетуге бағытталған іс-әрекетін айтады.

Қайталау сұрактары

1. "Әлеуметтену" және "тұлғаның даму " ұғымдарының айырмашылығы
2. Ресей социологы Г.В.Осипов әлеуметтенудің екі фазасы

**11 дәріс.**

**Тұлғаның саяси әлеуметтенуі қоғамдық құбылыс және социологиялық категория ретінде**

Қарастыратын сұрақтар

1. Саяси әлеуметтену процесі туралы түсінік және оның жас

ерекшелік кезеңдеріне қатысты кезеңдері.

2. Саяси әлеуметтену процесінің агенттері мен бағыттары.

3. Тұлғаны саясатқа тартудағы саяси факторлар мен механизмдердің ролі

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Тұлғаның саяси әлеуметтенуі қоғамдық құбылыс және әлеуметтанулық категория ретінде салыстырмалы түрде алғанда жақын арада ғана социологтардың назарын аудара бастады. 80-ші жылдары тұлғаның саяси әлеуметтенуінің социолог-қ сұрақтарын көтерген бірқатар авторлардың жеке мақалалары шықты. Сонымен қатар , саяси әлеуметтенудің теориялық негіздерін, оның мәнін,мазмұнын, мақсатын, қалыптасу механизмін, жасауға және оны ары қарай жетілдіруге, тереңдетуге деген сұраныс өте зор.

"Саяси әлеуметтену " ұғымы "әлеуметтену" ұғымына қатысты және ұқсас түрде қалыптасты. Бұл ұғымды ғылыми танымға алғаш рет өткен ғасырдың соңында американдық социолог Ф.Гидденс пен француздың әлеуметтік психологтары енгізді. ХХ ғ.50-ші жылдарының аяқ жағынан бастап, саяси әлеуметтену – бұл адамның өмір сүру циклының барлық кезеңдеріндегі ресми және ресми емес, мақсатты түрде бағытталған немесе алдын-ала жоспарланбаған, саяси және адамның саяси мінез-құлығына, саяси бағдарына әсерін тигізетін саяси емес оқудың, жалпы алып қарағанда саяси оқудың бүкіл жүйесін қамтиды.

Тұлғаның саяси әлеуметтенуіне қатысты қалыптасқан концепцияларды екі топқа бөліп көрсетуге болады . 1) "Бейімделу" теориясы,саяси әлеуметтенуді жеке адамның қалыптасқан саяси жүйеге бейімделу процесі – деп түсіндіреді.

2) "Іс-әрекеттік теориясы" саяси әлеуметтенуді жеке адамның қалыптасқан саяси жүйенің де екі жақты белсенділігіне негізделген процесс – деп түсіндіреді.

Саяси жүйенің арнайы институттарының қатарына жататындар : а) мектеп

б) жастар ұйымдары ; в) армия; г) қоғамдық-саяси ұйымдар немесе партия ; балалық шақтан бастап, саяси әлеуметтенуге әсер ететін құралдардың қатарына жоғарыда аталғандармен бірге бұқаралық ақпарат құралдарын атап көрсетуге болады. Аталған иституттар арқылы қоғамның мүддесіне жауап беретін саяси мінез-құлықты қалыптастыруға қажетті белг.бір саяси хабарларды беріп отыру жүзеге асырылады.

Тұлғаның әлеуметтік дамуында екі бағыт айқындалады. Жалпылық – бұл жеке адамның бойында тұтас әлеуметтік топқа немесе қауымдастыққа , қоғамға ортақ мінез-құлық үлгілерінің қалыптасуын көрсетеді. Жекелік – жеке адамның бойында өзіндік, қайталанбайтын мінез-құлық үлгісінің қалыптасуы. Басқаша айтқанда, "Меннің " қалыптасуы. Тұлғаның дамуы әлеуметтенудің қарама-қайшылықты біртұтастығының нәтижесі. Яғни,қоғамның, таптың құндылықтарына араласу арқылы қоғамдық қатынастарды қабылдау және жекеліктің қалыптасуы. Тұлға бір уақытта әлеуметтік –типтік сапалардың және ерекше белгілер мен қасиеттердің таратушысы болып табылады."Меннің" қалыптасуы жүзеге асатын болса, екінші жағынан саяси көзқарастарды, идеяларды, талаптарды бір ұрпақтан екінші ұрпаққа жеткізіп отыру жүзеге асырылады. Осы екінші мағынасында саяси әлеуметтенуді "мәдени трансмиссия" деп те атайды. Саяси әлеуметтенудің негізге кезеңдері – балалық шақ , жасөспірім шақ және ересек кезең. Бұл кезеңдердің әрқайсысы саяси бағыттардың өзіндік түрлері сәйкес келеді : балалыққа белгілі бір саяси тұтастықпен теңдестіре қарау және оның символдарын үйрену ; жасөспірім шаққа саяси институттар мен олардың қоғамда атқаратын қызметтерін тереңірек түрде оқу; ересек кезеңге саяси өмірдегі қандай да бір әлеуметтік рольдерді практика жүзінде іске асыру, саяси оқиғаларға, бағдарламаларға, ұрандарға реакция жасау т.б. тән.

Тексеру сұрақтары

1. Саяси жүйенің арнайы институттарының қатарына жататындар
2. Тұлғаның әлеуметтік дамуында екі бағыт
3. Тұлғаның саяси әлеуметтенуіне қатысты қалыптасқан концепциялар

**12 дәріс.**

**Тұлғаның әлеуметтену процесінде ұлттық факторлардың атқаратын ролі.**

Қарастыратын сұрақтар

1.Жеке адамның өзін ұлтпен теңдестіре қарауы.

2.Ұлттық идеяны,мәдениетті,дәстүрді сақтаудың мәні.

3.Ұлтшылдықтың шығу себептері және салдары

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Әлеуметтенудің негізгі психологиялық механизмдерінің бірі – теңдестіре қарау. Бұл теңдестіру адамның өзін қандай да бір әлеуметтік қауымдастыққа жататындығын сезіну тәсілімен байланысты. П.Бурдьенің көзқарасы бойынша, "топпен теңдестіре қарау,топқа жататындығын сезіну адамдардың қажеттіліктері мен талғамдарының өте көп жақтарына : олардың мәдени талаптарына, көзқарастарына, тұтыну және қарым-қатынас жасау түрлеріне әсер етеді." Қазіргі қоғамдарда жеке адамның өзін топпен теңдестіре қарауы плюралистік сипатқа ие болып, адамдардың өздерін әдетте бір емес бірнеше ірі топтармен : ұлттық , кәсіби ,жергілікті, демографиялық ,этникалық, мәдени т.б. теңдестіре қарауына алып келеді. Топтық идентификацияның қарапайым, кеңінен таралған және психологиялық тұрғыдан алғанда табиғи түрі – ұлттық сезім. Өзін орташа таптың өкілі,кәсіпкер,жұмысшы ретінде қабылдаудан бұрын, адам бірінші кезекте өзінің орыс , неміс, поляк т.б. екендігін сезінеді. Белгілі бір ұлттың өкілі болу,өзін ұлтпен теңдестіре қарау жеке адам үшін ешқандай дәлелдеуді қажет етпейтін эмпирикалық шындық.

Қазіргі кезеңде жеке адамның әлеуметтенуі әлемдік және ұлттық мәдениеттердің өзара байланысуы жағдайында жүріп жатыр. Әлеуметтену процесінде ұлттық құндылықтарды жалпы адамзаттық құндылықтармен тиімді түрде сәйкестендіре білудің жаңа резервтерін іздеу әрбір халықтың, ұлттың және оның жеке өкілдерінің өмірінде жаңа прогрессивті өзгерістердің болуына алып келеді. Сонымен қатар, түрлі ұлт өкілдерінің өз ұлттық тегіне қызығушылықпен қарауының күшеюі, ұлттық мәдениетті, тілді, дәстүрлерді сақтап отыруға деген ықыластарының артуы бұл мәселенің өзекті екендігін көрсетіп отыр

Тексеру сұрақтары

1. Жеке адамның әлеуметтенуі әлемдік және ұлттық мәдениеттердің өзара байланысуы жағдайы

2. Халықтың мәдениеті, тілі, әдет-ғұрыптары және дәстүрлері

**13 дәріс**

**Тұлғаның әлеуметтенуінде отбасының ролі**

Қарастыратын сұрақтар

1. Тұлғаның мінез-құлығын қалыптастыруда отбасының ролі.
2. Отбасы құндылық талаптардың тұлғаның мінез-құлығын реттеудегі ролі.

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Әрбір қоғам тарихи кезеңдердің ерекшеліктеріне, географиялық орналасуына қарамастан әлеуметтік өзара байланыстарды ретке келтіру, тұрақтылықты, үйлесілімдікті сақтауға тырысады. Мұндай қоғамға қажетті жағдайлар тұлғаның мінез-құлығын әлеуметтік реттеу жүйелері арқылы жүзеге асырылады.

Қоғамдағы құндылықтар қандай да бір әлеуметтік құбылыстардың, мақсаттардың маңыздылығын және оған жету жолдарының жалпы принциптерін айқындайды. Әлеуметтік нормалар қоғамдық құндылықтардың негізінде индивидтердің қоғамның түрлі сфераларындағы мінез-құлықтарын тікелей реттеп отырады.

Әлеуметтік институттар – бұлар әлеуметтік нормаларға негізделіп, мәртебелер мен рольдер жүйесіне ұйымдастырылған, қоғам арқылы құрылып, қолдау тауып, қорғалып отыратын тұрақты байланыстар. Әрбір әлеуметтік институт өз мүшелерінің мінез-құлықтарын бекітетін мінез-құлықтар мен талаптар жүйесінен тұрады.

Тексеру сұрақтары

1. Моральдың нормалары адамдардың санасында ішкі реттегіштер ретінде,
2. Отбасы құндылықтары мен қызметтері

**14-Дәріс.**

**Тұлғаның теріс мінез-құлықтарының көріну табиғаты және тарихи типтері**

Қарастылатын сұрақтар

1.Тұлғаның теріс мінез-құлықтарына көріну табиғаты мен тарихи типтері.

2.Әлеуметтік бақылау және адамның деликветті мінез-құлығы

3. Жеке жеке және қоғамдық мүдделер қақтығысы, және оларды шешу жолдарыПайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Әлеуметтік нормалардан ауытқудан күрделі түрі, тұлға мен қоғам үшін зиян болып келетін мінез ғылыми әдебиетте патология деп аталады.

Әлеуметтік патологиялық құбылыстар - деп, қоғам үшін қауіпті қылмыс , анашаны қолдану, өзіне-өзі қол салу , маскүнемдік сияқты әлеуметтік ауытқуларды айтады .

Девиантты мінез-құлықты категориясын анықтай келе, маңызды бір сұраққа жауап беру маңызды : барлық жағдайда да әлеуметтік ауытқу қауіпті ме жоқ па , әлде оның пайдалы жағы да бар ма ? Осы орайда тұжырымдар екіге бөлініп кетті. Мысалы, В.Н.Кудрявцевтің ойынша , белгілі бір жүйеден тыс әрекеттер , нормадан ауытқулардың ешқайсысы да позитивті түрде қаралмауы керек, ал Я.И Гилинский былай деп айтады : Әлеуметтік ауытқу падалы іс-әрекетте бар. Мысалы , бұған жаңашылдықтың жатқызуға болады. Әлеуметтік нормалардан негативті және позитивті ауытқу бір нормативті жүйе тұрғысынан қаралмайды.Керісінше , нормадан ауытқу прогрессивті жүйе тұрғысынан позитивті деп мойындалуы мүмкін. Сонда норманың өзі тері құбылыс ретінде жинақтала келе позитивті жүріс-тұрыстың көпшілікті үлгісі ретінде жинақтала келе позитивті ауытқулар бірте-бірте таралып, соңында көпшілік мойындаған жаңа әлеуметтік нормалардың қалыптасуына алып келеді.

### Қайталауға арналған сұрақтар

1. Әлеуметтік патологиялық құбылыстар
2. Тұлғаның қоғамға бейімделе алмауы , девиантты мінез-құлықтардың көптеген түрлері

**15 дәріс**

**Өтпелі кезең жағдайындағы тұлға және қоғам**

Қарастыратын сұрақтар

1.Өтпелі кезең жағдайындағы қоғам.

2. Нарықтық қатынастар жағдайындағы тұлға

3. Маргиналдық – тұлғаның рухани көңіл-күйі ретінде

Пайдалынылатын әдебиеттер

1. Абдирайымова Г.С. Жастар социологиясы.2-басылым – Алматы: Қазақ университеті, 2013. –224 б.
2. Абдикерова Г. О. Тұлға әлеуметтану. – Алматы : Қазак университеті, 2015. – 192 б.

Әлеуметтік қамсыздандыру түсінігі. Әлеуметтік қамсыздандыру құқығы ның жүйесі.

Қазіргі кезеңді маргиналдық деп – толық айтуға болады, өйткені бір жүйенің бұзылуы мен оның орнына жаңасының қалыптаса бастауы Қазақстан қоғамы және оның барлық элементтері арқ. жағдайда болуына алып келеді.

Мәдени – саяси тұрғыда айтатын болсақ маргиналдық дәстүрлі құндылықтардың беделінің төмендеуі және жаңа құндылықтардың анық еместігі және көпмағыналылығы арқылы көрінеді.Өтпелі кезең Р.Парктің сөзімен айтатын болсақ , бір уақытта өзін екі әлемде тұрып жатқандай сезінетін , маргиналдық тұлғаны қалыптастырады. Маргиналдық адамның табиғатын анықтайтын – моральдық дихотомия, екіге бөліну, бұрынғы әдеттерден арылу, ал жаңасын әлі қалыптастырып үлгермеушілік.

Әлеуметтік трансформациялар кезеңінде қоғамдағы тұрақтылық көп жағдайда психологиялық факторларға : әлеуметтік көңіл-күй ,ертеңгі күнге сенімділікпен қарау , қорғалғандығын сезіну , өзінің жеке мүддесінің қоғамның даму тенденциясына сәйкестілігін сезіну т.б, психологиялық факторларға тікелей байланысты.

Тұлғаның әлеуметтену процесінде бейімделгіштік, конформистік мінез-құлық үлгілерінің қалыптасуы,әлеуметтік ортада болып жатқан жағдайлармен тікелей байланысты. Макроәлеуметтік институттарға сенімділіктің төмендеуі , құндылықтардың ұсақтандырылуы жағдайында прагматистік, цинизм тұлғаның негізгі сипаттамаларының бірі болуда.

Тексеру сұрақтары

1. Тұлғаның әлеуметтену процесінде бейімделгіштік, конформистік мінез-құлық үлгілері

2. Қоғамдағы трансформациялық өзгерістер жағдайында әлеуметтену үлгісі